
Καθορισμός συνολικού ποσού για επενδυτικές προτά¬ 
σεις έτους 1998 που θα υπαχθούν στις διατάξεις 

του αρθ. 24 του Ν. 2339/95. 1 

Ένταξη του αθλήματος της Επιτραπέζιας 

Αντισφαίρισης στα Σχολικά Πρωταθλήματα. 2 

Λύση και εκκαθάριση του Οργανισμού Πολιτιστικής 
Πρωτεύουσας της Ευρώπης - Θεσσαλονίκη 1997. 3 

Διορισμός μελών του Δ.Σ. του Κ.Θ.Β.Ε. 4 


ΥΠΟΥΡΠΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αβίθ. ΟΙΚ2211/100 - ;1] 

Καθορισμός συνολικού ποσού για επενδυτικές προτά¬ 
σεις έτους 1998 που θα υπαχθούν στις διατάξεις του 
αρθ. 24 του Ν.2339/95. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξειςτου Ν. 1558/85 (ΦΕΚ137/Α/85) «Κυβέρ¬ 
νηση και Κυβερνητικά Όργανα», όπως τροποποιήθηκε 
και συμπληρώθηκε με το Ν. 2081/92 (ΦΕΚ 154/Α/92). 

2. Τις διατάξεις του Π.Δ. 437/85 (ΦΕΚ 157/α/19,9.85) 
«Καθορισμός και ανακατανομή των αρμοδιοτήτων των 
Υπουργείων». 

3. Τις διστάζεις του Π.Δ. 229/86 (ΦΕΚ 96/Α/86) «Σύ¬ 
σταση και οργάνωση της Γενικής Γραμματείας Βιομη¬ 
χανίας» και του Π.Δ. 396/89 (ΦΕΚ 172/Α/89) «Οργανισμός 
της Γενικής Γραμματείας Βιομηχανίας». 

4. Τις διατάξεις του άρθρου 24 του Ν. 2339/95 (ΦΕΚ 
204/Α; 95). 

5. Τις διατάξεις της Υπουργικής Απόφασης Οικ. 22672/ 
950/95 (ΦΕκ 1051/Β/21-12-95), όπως τροποποιήθηκε και 
συ μπληρώθηκε με την Υπου ργική απόφαση 19653/622/9- 
7-96 (ΦΕΚ 566/Β/96). 

6. Την υπ’ αριθ. 114/4-10-96 απόφαση του Πρωθυ¬ 
πουργού και του Υπουργού Ανάπτυξης «Ανάθεση αρμο¬ 


διοτήτων στους Υφυπουργούς Ανάπτυξης Α. Διαμαν- 
τοπούλου και Μ. Χρυσοχοΐδη (ΦΕΚ924/Β/96). 

Την υπ' αριθ. 1107/147/1239/0006Α/4-10-96 Απόφαση 
του Πρωθυπουργού και του Υπουργού Οικονομικών 
«Ανάθεση αρυοδιατήτων στον Υφυπουργό Οικονομικών 
Ν. Χριστοδουλάκη κ.λπ». 

Το άρθρο 3του Ν. 2362/95 «Περί Δημοσίου Λογιστικού. 
Έλέγχουτων δαπανώντου κράτους και άλλες διατάξεις», 
αποφασίζουμε: 

Άρθρο 1 

Το συνολικό ποσό των επιχορηγήσεων που 9α εγκρι- 
θούν μέσα στο 1998 για την υπαγωγή επενδυτικών προ¬ 
τάσεων στις διατάξεις του άρθρου 24 του ν. 2339/95 κα¬ 
θορίζεται σε δύο δισ. δρχ, (2.000.000.000 δρχ.). 

Άρθρο 2 

Σε περίπτωση που κατά την διαδικασία έγκρισης των ε¬ 
πενδυτικών προτάσεων από τη γνωμοδοτική επιτροπή το 
κατανεμηθέν σύμφωνα με την παρούσα απόφαση ποσό 
δεν επαρκει να καλύψει τμήμα επενδυτικής πρότασης, εί¬ 
ναι δυνατή η έγκριση του συνόλου της επιχορήγησης της 
επένδυσης αυτής μόνο εφόσον δεν προκύπτει υπέρβαση 
άνω του 2,5% του κατανεμηθέντος συνολικού ποσού επι¬ 
χορηγήσεων. 

Άρθρο 3 

1, Η δαπάνη που εκτιμάται ότι θα επιβαρύνει τον 
Προϋπολογισμό Δημοσίων Επενδύσεων για το 1998 θα εί¬ 
ναι ύψους εξακοσίωνεκατομμυρίων (600.000.000 δρχ.). 

2. Η δαπάνη για τα επό μένα οικονομικά έτη ε κτιμάται ό¬ 
τι θα ανέλθει στα επτακόσια εννενήντα εννέα εκατομμύ¬ 
ρια δραχμές (799.000.000 δρχ.). 

Άρθρο 4 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνησεως. 

Η απόφαση αυτή να δημοσιευθεί στην Εφημερίδα της 
Κυβερνησεως. 

Αθήνα, 26 Ιανουάριου 1998 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΑΝΑΠΤΥΞΗ! 

Ν,ΧΡΙΣΤΟΔΟΥΛΑΧΗΣ ΑΝΝΑΔ1ΑΜΑΝΤΟΠΟΥΛΟΥ 

ΕΦΗΜΕΡΕ ΤΗΣ ΚΥΕΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Α οιθ Γ4 67 (2) 

Ένταξη του αθλήματος της Επιτραπέζιας Αντισφαίρισης 
στα Σχολικά Πρωταθλήματα. 

ΟΙ ΥΠΟΥΡΓΟ] 

ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 47 παρ. 2 & του άρθρου 63 
του Ν. 1566/1985 «Δομή και Λειτουργία της Πρωτο¬ 
βάθμιας και Δευτεροβάθμιας Εκπαίδευσης και άλλες 
διατάξεις» (ΦΕΚ 167τ. Α' 30-9-85). 

2. Την Γ4/931/13-11-1986 κανονιστική απόφαση «περί 
Σχολικών Αθλητικών Εκδηλώσεων» {ΦΕΚ 99 τ. Β' 26-2- 
1987), που κυρώθηκε με το άρθρο 16 του Ν. 1824/1983 
(ΦΕΚ 296 τ.Α', 30-12-88). 

3. Το Κεφ. X. 15.1 «Ειδικές διατάξεις» της Γ4/1770/30- 
11-93, Απόφασης του ΥΠ.Ε.Π.Θ. (ΦΕΚ908τ. ΒΪ17-12-93). 

4. Το άρθρο 22 παρ. 3 του ν. 2362/95 «Περί Δημοσίου 
Λογιστικού» (ΦΕΚ 247τ.Α','95). 

5. Το άρθρο 1 του ν. 2469/97 και το γεγονός ότι από την 
απόφαση αυτή προκαλείται δαπάνη σε βάρος των προϋ¬ 
πολογισμών των Νομαρχιακών Αυτοδιοικήσεων δρχ. 
12.000.000 περίπου ετησίως, η οποία για το τρέχον έτος 
περιορίζεται σε δρχ. 9.500.000 περίπου και θα αντιμετω- 
πισθεί από τις πιστώσεις που είναι γραμμένες στον Κ.Α.Ε. 
5162του ειδικού φορέα 19-220 των Ν. Αυτοδιοικήσεων. 

6. Τις προτάσεις της Κεντρικής Οργανωτικής Επι¬ 
τροπής Αθλητικών Δραστηριοτήτων Σχολικού έτους 
1997-98 (πράξη 1 η/30-9-1997). 

7. Τηναριθμ. 1107147/1239/0006/4-10-96 (Φ.Ε.Κ. 922/ 
8796) απόφαση του Πρωθυπουργού και Υπουργού Οικο¬ 
νομικών «Ανάθεση αρμοδιοτήτων στους Υφυπουργούς 
Οικονομικών», αποφασίζουμε: 

Την προσθήκη του Αθλήματος της Επιτραπέζιας Αντι¬ 
σφαίρισης στα Σχολικά Πρωταθλήματα των Σχολείων της 
Δευτεροβάθμιας Εκπαίδευσης και τη διοργάνωση Πανελ¬ 
ληνίων Αγώνων Επιτραπέζιας Αντισφαίρισης μαθητών και 
μαθητριών Λυκείων ως ακολούθως: 

Α. ΑΓΩΝΕΣ ΝΟΜΟΥ 

1 . ΔΙΟΡΓΑΝΩΣΗ-ΣΥΜΜΕΤΟΧΕΣ 

α) Τους αγώνες θα διοργανώσουν οι Νομαρχιακές 
Οργανωτικές Επιτροπές (Ν.Ο.Ε.), με τη βοήθεια της αντί¬ 
στοιχης Ομοσπονδίας και των Τοπικών Επιτροπών της. 

Στους παραπάνω αγώνες (Β' φάση) το κάθε Σχολείο 
μπορεί να λαβει μέρος με δύο (2) μαθητές και δύο (2) μα¬ 
θήτριες, εκτός αν στο Σχολείο φοιτούν περισσότεροι από 
δυο (2) αξιολογημένοι στον ισχύοντα το έτος διεξαγωγής 
των αγώνων ετήσιο πίνακα αξιολόγησης του αθλήματος. 
Στην περίπτωση αυτή μπορούν να λάβουν μέρος μέχρι και 
τέσσερις (4) μαθητές και τέσσερις (4) μαθήτριες μετά α¬ 
πό έγκριση της Ν.Ο,Ε. 

Οι μαθητές και μαθήτριες που θα εκπροσωπήσουν το 
κάθε Σχολείο θα επιλεγαύν μετά από εσωτερικό πρωτά¬ 
θλημα του Σχολείου (αγώνες Α' φάσης). 

2. ΤΡΟΠΟΣ ΔΙΕΞΑΓΩΓΗΣ ΤΩΝ ΑΓΩΝΩΝ 

Αγώνες που θα διεξαχθούν: 

Στο Απλό μαθητών και Απλό μαθητριών. 

Θα ισχύσει το σύστημα αποκλεισμού (ΝΟΚ ΑΟΥΤ) σε 
ταμπλό των 4.3,16,32,64 κ.λπ. ανάλογα με τη συμμετοχή 
των μοθητών και μαθητριών. 

Οι αγώνες θα γίνουν στα 3 σετ (2 νικηφόρα). 

Ανάλογα με τη συμμετοχή θα τοποθετηθούν οι αξιολο¬ 
γημένοι παίκτε «φαβορί» σύμφωνα με τα παρακάτω: 


Για συμμέτοχες μέχρι 32. τέσσερις (4) αξιολογημένοι 
παίκτες. Απο 33 μέχρι 64 συμμετοχές οκτώ (8) αξιολογη¬ 
μένοι παίκτες και από 65 κσι άνω δεκάξι (16) αξιολογημέ¬ 
νοι παίκτες. 

Η τοποθέτησή τους στο ταμπλό θα γίνει σύμφωνα με 
τον ετήσιο πίνακα αξιολόγησης ως εξής: 

Ο 1 ος αξιολογημένος παίκτες στην πάνω θέση του 1 ου 
μισού του ταμπλό και ο 2ος στην τελευταία θέση του 2ου 
μισού του ταμπλό. Οι 3ος και 4ος αξιολογημένοι παίκτες 
με κλήρωση στην τελευταία θέση του 1ου μισού και στην 
1η θέση του 2ου μισού του ταμπλό. Οι 5ος και μέχρι τον 8ο 
αξιολογημένοι παίκτες θα τοποθετηθούν με κλήρωση 
στην τελευταία θέση των μονών τετάρτων και την πρώτη 
θέση των ζυγών τετάρτων του ταμπλό. Οι 9ος μέχρι και 
16ος αξιολογημένοι παίκτες στην τελευταία θέση των μο¬ 
νών ογδοων και την πρώτη θέση των ζυγών ογδόων του 
ταμπλό. Οι υπόλοιπες θέσεις θα συμπληρωθούν με κλή¬ 
ρωσή. 

Θα καταβληθεί προσπάθεια ώστε μαθητές-μαθήτριες 
του ίδιου Σχολείου να συναντηθούν μόνο στον τελικό και 
αν αυτό δεν είναι εφικτό να μη συναντηθούν στον πρώτο 
αγώνα. 

Όλες οι κληρώσεις θα γίνουν δημόσια πριν την έναρξη 
των αγώνων. 

Σε περίπτωση που υπάρχουν περισσότερες συμμετο¬ 
χές από τις προβλεπόμενες θέσεις στο ταμπλό θα διεξα¬ 
χθούν προκριματικοί αγώνες τόσοι, όσοι είναι απαραίτη¬ 
τοι, ώστε να μείνουν 16,32, 64 κ.λπ. αθλητές - αθλήτριες. 
Τα ζευγάρια στους προκριματικούς αγώνες θα ορισθούν 
και αυτά μετά από κλήρωση στα οπαία δεν θα μετέχουν οι 
αξιολογημένοι παίκτες. 

Παράδειγμα: Με συμμετοχή 39 αθλητών σε ταμπλό των 
32: 

θα διεξαχθούν 39-32 - 7 προκριματικοί αγώνες. 

ΔΙΑΙΤΗΤΕΣ ΑΓΩΝΩΝ 

Κάθε αγώνα θα διευθύνει ένας (1) διαιτητής. Στους τε¬ 
λικούς και ημιτελικούς αγώνες θα χρησιμοποιηθούν δύο 
διαιτητές. 

Β' ΠΑΝΕΛΛΗΝΙΟΙ ΑΓΩΝΕΣ (ΑΓΩΝΙΣΜΑΤΑ: Απλό και δι¬ 
πλό μαθητών, μαθητριών Λυκείων). 

1. ΔΙΟΡΓΑΝΩΣΗ-ΣΥΜΜΕΤΟΧΕΣ 

Τους αγώνες αυτούς θα διοργανώσουν η Κεντρική 
Οργανωτική Επιτροπή αθλητικών δραστηριοτήτων 
(Κ.Ο.Ε.) με την Οργανωτική Επιτροπή του Νομού 
(Ν.Ο.Ε.), όπου θα διοργανωθούν οι αγώνες και σε συνερ¬ 
γασία με την Ελληνική Φίλαθλη Ομοσπονδία 
Επιτραπέζιας Αντισφαίρισης (Ε.Φ.Ο.ΕΠ.Α.). 

Στους αγώνες αυτούς θα λάβουν μέρος οι δύο πρώτοι 
αθλητές Λυκείων από κάθε Νομό στο απλό και θα αποτε¬ 
λόσουν και το ζευγάρι στο διπλό μαθητών και οι δύο πρώ¬ 
τες αθλήτριες από κάθε Νομό στο απλό που θα αποτελό¬ 
σουν και το ζευγάρι στο διπλό μαθητριών, αποκλεισμένης 
αντικατάστασης. 

2. ΤΡΟΠΟΣ ΔΙΕΞΑΓΩΓΗΣ ΤΩΝ ΑΓΩΝΩΝ 

α) Απλό μαθητών - Απλό μαθητριών. 

Στους αγώνες θα ισχύσει το σύστημα του απλού απο¬ 
κλεισμού σε ταμπλό των 16,32,64 ανάλογα με τη συμμε¬ 
τοχή. Οι αγώνες θα γίνουν στα 3 Σετ (2 νικηφόρα) και με 
τοποθέτηση αξιολογημένων παικτών βάσει του ετήσιου 
πίνακα αξιολόγησης, όπως και στη Β' φάση αγώνων (α¬ 
γώνες Νομού). 

Οι υπόλοιπες θέσεις θα συμπληρωθούν με κλήρωση. 
Θα καταβληθεί προσπάθεια, ώστε μοθητές-μαθήτριες 

του ίδιου Νομού να συναντηθούν στον τελικό και αν αυτό 
δεν είναι εφικτό να μη συναντηθούν στον πρώτο αγώνα, 
β) Διπλό μαθητών - Διπλό μαθητριών. 

Θα ισχύσει το σύατημα του απλού αποκλεισμού (ΝΟΚ 
ΑΟΥΤ), σεταμπλό 8,16,32 κ,.λπ. ανάλογα με τη συμμετο¬ 
χή. Οι αγώνες θα γίνουν στα3Σετ (2 νικηφόρα) μετηντο- 
ποθέτηση αξιολογημένων παικτών βάσει του ετήσιου πί¬ 
νακα αξιολόγησης με την παρακάτω διαδικασία. 

Τοποθετούνται φαβορί τα ζεύγη των οποίων τα μέλη εί¬ 
ναι αξιολογημένα στον τρέχοντα πίνακα αξιολόγησης, ο¬ 
πότε στην περίπτωση αυτή προστίθενται οι θέσεις τους με 
καλύτερο εκείνο το ζευγάρι που έχει το μικρότερο άθροι¬ 
σμα και σε περίπτωση ισοβαθμίας αυτό που έχει τη μι¬ 
κρότερη θέση. 

Σε περίπτωση που μέλος ή μέλη ζεύγους δεν είναι, αξιο¬ 
λογημένα, τότε σαφώς ορίζεται ότι μειονεκτοΰν έναντι 
ζευγους που μέλος ή μέλη είναι αξιολογημένα. 

Οι υπόλοιπες θεσεις θα συμπληρωθούν με κλήρωση. 
Όλες οι κληρώσεις θα γίνουν δημόσια πριν την έναρξη 
των αγώνων. 

3. Κάθε αγώνα θα διευθύνει ένας (1) διαιτητής. Στους 
τελικούς και ημιτελικούς αγώνες θα χρησιμοποιηθούν 2 
διαιτητές. 

Γ' ΠΡΩΤΑΘΛΗΜΑ ΣΧΟΛΙΚΩΝ ΟΜΑΔΩΝ ΛΥΚΕΙΩΝ ΕΠΙ¬ 
ΤΡΑΠΕΖΙΑΣ ΑΝΤΙΣΦΑΙΡΙΣΗΣ 
Οι αγώνες αστοί έχουν σκοπό την ανάδειξη της ομάδας 
που θα εκπροσωπήσει τη χώρα μας σε αντίστοιχους αγώ¬ 
νες του εξωτερικού (ΑΓΩΝΕΣ 1.3.Ρ.). 

Αγώνες Σχολικών ομάδων (ομαδικό μαθητών - μαθη¬ 
τριών Λυκείων) θα διοργανώνονται μετά από εγκύκλιο της 
Δ/νσης Φυσικής Αγωγής του ΓΠ.Ε.Π.Θ. μόνο κατά τα 
Σχολικά Έτη που θα διοργανώνονται αντίστοιχοι αγώνες 
στο εξωτερικό. 

Στους αγώνες αυτούς της (1.3.Ρ.) μετέχουν: μία Σχολική 
ομάδα (η πρωταθλήτρια των Πανελληνίων Σχολικών 
Αγώνων) που αποτελείται από 4 μαθητές (του ιδίου 
Σχολείου) και 4 μαθήτριες (του ίδιου Σχολείου) και αυτό 
είναι απαραίτητη προϋπόθεση για τη συμμετοχή μιας α¬ 
κόμη ομάδας τεσσάρων (4) επιλέκτων μαθητών και μιας ο¬ 
μάδας τεσσάρων (4) επιλέκτων μαθητριών που θα επιλε- 
γαύν κατά τη διοργάνωση των Πανελληνίων Σχολικών 
Αγώνων (από το απλό αγώνισμα μαθητών-μαθητριών). 

Η δεύτερη κατηγορία των αθλητών (επίλεκτοι) δεν είναι 
απαραίτητο να προέρχεται από το ίδιο Σχολείο. 

Οι παραπάνω μαθητές για τη διοργάνωση του 
Παγκοσμίου Σχολικού Πρωταθλήματος 1997-98, θα πρέ¬ 
πει να είναι γεννηθέντες το 1981 1982 1983 και 1984. 
ΤΡΟΠΟΣ ΔΙΕΞΑΓΩΓΗΣ ΑΓΩΝΩΝ 
1. Ομαδικό αγώνισμα μαθητών - μαθητριών Β’ φάσης 
Νομού. 

Αγώνες στο ομαδικό θα γίνουν σε επίπεδο Νομού, όταν 
δηλώσουν με Σχολικές Ομάδες περισσότερα του ενός 
Σχολεία. 

Οταν ένας Νομός έχει μία Σχολική Ομάδα, συμμετέχει 
μ' αυτή στην Πανελλήνια φάση άνευ αγώνα. 

Οι αγώνες θα γίνουν με το σύστημα των 5 ατομικών α¬ 
γώνων ως εξής: Α-Χ, Β-Υ, Γ-Ζ (διπλό αγώνισμα - με συμμε¬ 
τοχή στο διπλό υποχρεωτικά διαφορετικών αθλητών) Α-Υ, 
Β-Χ. 

Κάθε ομάδα επιλέγει με κλήρωση το Α, Β, Γ ή το X, Υ, Ζ 
και αντιστοιχεί τους αθλητές της σε ένα γράμμα. 

Νικήτρια ομάδα είναι αυτή που θα φτάσει πρώτη στις 
τρεις ατομικές νίκες, οι ατομικοί αγώνες θα γίνουν στα 3 
σετ (2 νικηφόρα). 


Θα ισχύσει το σύστημα του απλού αποκλεισμού 'ΝΟΚ 
ΑΟΥΤ) σε ταμπλό των 4,8,16,32.64 κ.λπ. ανάλογα με τη 
συμμετοχή. 

Απλό αγώνισμα μαθητών, απλό μαθητριών - Διπλό αγώ¬ 
νισμα μαθητών. Διπλό αγώνισμα μαθητριών. Θα διεξα- 
χθούν αγώνες και κατά τα σχολικά Έτη που διοργανώνο- 
νται Παγκόσμια Σχολικά Πρωταθλήματα, σύμφωνα μετά 
κεφ. Α' και Β 1 της παρούσης απόφασης. (Α αγώνες Νομού 
- Β Πανελλήνιοι Αγώνες). 

Δ’ΕΙΔΙΚΕΣ ΔΙΑΤΑΞΕΙΣ 

Για όλους τους Σχολικούς Αγώνες Επιτραπέζιας 
Αντισφαίρισης και για όσα θέματα δεν αναφέρονται στην 
απόφαση αυτή ισχύουν οι διατάξειςτης Γ4/1770/30.11.93 
απόφασης του ΥΠ.Ε.Π.Θ. 

Από τις διατάξεις της απόφασης αυτής προκαλείται δα¬ 
πάνη για το οικονομικό έτος 1998, 9,500.000 δρχ. και δα¬ 
πάνη 12.000.000 δρχ. για κάθε ένα από τα πέντε επόμενα 
έτη (άρθρο 1 του Ν. 2469/97). 

Η ανωτέρω δαπάνη θα καλυφθεί από τις πιστώσεις του 

προϋπολογισμού των Νομαρχιακών Αυτοδιοικήσεων (φο¬ 
ρέας Αθλητικών δραστηριοτήτων Δευτεροβάθμιας 
Εκπαίδευσης). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουάριου 1998 

ΟΙ ΥΟΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΙΚ/ΤΟΝ 

ΝΙΚ. ΧΡΙΓΤΟΔΟΥΛΑΚΗΣ ΙΟΑΝΝΗΣ ΑΝΘΟΠΟΥΛΟΣ 
-♦- 

Αοιθ. Γ.Υ.441 _ (3) 

Λύση και εκκαθάριση του Οργανισμού Πολιτιστικής 
Πρωτεύουσας της Ευρώπης - Θεσσαλονίκη 1997 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣζΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ, 
ΠΟΛΙΤΙΣΜΟΥ ΚΑΙ 
ΜΑΚΕΔΟ ΝΙΑΣ-ΘΡΑΚΗΣ 

Έχοντας υπόψη: 

1) Τις διατάξεις της παραγράφου 11 του άρθρου 9 του 
ν. 2557/1997 (Α' 271) με τις οποίες αντικσταστάθηκαν οι 
διατάξεις της παραγράφου 9 του άρθρου 75 του ν. 
2121/1993 (Α' 25) οι οποίες με τη σειρά τους είχαν αντικα- 
τασταθεί από τις διατάξεις της παραγράφου 8 του άρ¬ 
θρου εικοστού του ν. 2196/1994 (Α’ 41), ως προς τη λύση 
και εκκαθάριση του Οργανισμού Πολιτιστικής 
Πρωτεύουσας της Ευρώπης Θεσσαλονίκη 1997 (ΟΠ- 
ΙΊΕΘ). 

2) Τις διατάξεις α) των εδαφίων γ’ και στ’ της παραγρά¬ 
φου 4 του άρθρου 1 του ν. 2557/1997 ως προς το 
Λογοτεχνικό Αρχείο Θεσσαλονίκης (Λ.Α.Θ). 

β) του εδαφίου δ’της παραγράφου 1 του άρθρου 2του 
ν. 2557/1997 ως προς το Κρατικό Μουσείο Σύγχρονης 
Τέχνης (Κ.Μ.Σ.Τ.) 

γ) των εδαφίων β' και θ’ της παραγράφου 2του άρθρου 
2 του ν. 2557/1997 ως προς το Μουσείο Φωτογραφίας 
Θεσσαλονίκης (Μ.Φ.Θ.) που λειτουργεί ως ιδιαίτερο 
Τμήμα του Κ.Μ.Σ.Τ. 

δ) του εδαφίου ε' της παραγράφου 6 του άρθρου 3 του 
ν, 2557/1997 ως προς την Όπερα Δωματίου 
Θεσσαλονίκης (Ο.Δ.Θ.) που λειτουργεί ως αυτοτελές 
Τμήμα του Κρατικού Θεάτρου Βορείου Ελλάδος 
(Κ.Θ.Β.Ε.) 

ε) του εδαφίου α' της παραγράφου 1 του άρθρου 4 του 

ν' 2557; 1397 ως προς το Φεστιβάλ Κινηματογράφου 
Θεσσαλονίκης (Φ.Κ.Θ.) 

στ) των εδαφίων γ’ και ζ’της παραγράφου 2του άρθρου 
4του ν. 2557/1997 ως προςτο Μουσείο Κινηματογράφου 
Θεσσαλονίκης (Μ.Κ.Θ.) που λειτουργεί ως αυτοτελές 
Τυήματου Φ.Κ.Θ. 

3) Το Καταστατικό του ΟΠΠΕΘ (32276/29.6.1994 από¬ 
φαση του Νομάρχη Θεσσαλονίκης, ΦΕΚΒ’ 517). 

4) Τις διατάξεις του άρθρου 75 του ν. 2121/1993 όπως 
αντικαταστάθηκαν ή τροποποιήθηκαν με το άρθρο εικο- 
στάτου ν. 2196/1994 και ισχύουν. 

5) Τις ανάγκες της εκκαθάρισης του Ο.Π.Π.Ε.Θ., τις α¬ 
νάγκες στήριξης, στέγασης, συγκρότησης και λειτουρ¬ 
γίας των νέων πολιτιστικών θεσμών της Θεσσαλονίκης 
που προέκυψαν από τη δράση και λειτουργία του 
Ο.Π.Π.Ε.Θ. αλλά και των υφιστάμενων πολιτιστικών θε¬ 
σμών της περιοχής καθώς και τις ανάγκες ολοκλήρωσης, 
διαχείρισης και λειτουργίας των πολιτιστικών εγκαταστά¬ 
σεων κοι άλλων χώρων πολιτιστικής δράσης που κατα¬ 
σκευάστηκαν ή διαμορφώθηκαν από τον Ο.Π.Π.Ε.Θ. 

6) Την υπάρχουσα κατάσταση του Ο.Π.Π.Ε.Θ. ως προς 
την διοίκηση, την οργάνωση, τη λειτουργία του, το προ¬ 
σωπικό του, τα εμπράγματα και άλλα δικαιώματα του επί 
ακίνητων, τις νόμιμες και συμβατικές του υποχρεώσεις, 
τα νόμιμα και συμβατικά του δικαιώματα, τον εξοπλισμό 
του και την άλλη κινητή του περιουσία. 

7) Το γεγονός ότι από την παρούσα κανονιστική πράξη 
δεν προκύπτει επιβάρυνση του Κρατικού 
Προϋπολογισμού επειδή οι μεταβιβάσεις δικαιωμάτων γί¬ 
νονται εκ του νόμου και χωρίς άλλες διατυπώσεις, απο¬ 
φασίζουμε; 

ΑΡΘΡΟ 1 

Σκοποί. διαδικασία και όργανα της εκκαθάρισης 

Ι.ΟΟ.Π.Π.Ε.Θ. λύεται εκ το υ νόμου από 1.1.1998 και τί¬ 
θεται υπό εκκαθάριση. 

2. Η εκκαθάριση διενεργείται από πενταμελές 
Συμβούλιο εκκαθάρισης το οποίο συγκροτείται από: 

α. Ένα Σύμβουλο του Ελεγκτικού Συνεδρίου που ορίζε¬ 
ται με πράξη του Προέδρου του Ελεγκτικού Συνεδρίου, 
ως Πρόεδρο. 

β. Κωνσταντίνο Λοΐζο, Διευθύντα Σύμβουλο, ως τώρα, 
του Ο.Π.Π.Ε.Θ., ως μέλος και εντεταλμένο εκκαθαριστή 
του Τομέα Διοίκησης και Έργων. 

γ. Πάνο Θεοδωρίδη, Καλλιτεχνικό Διευθυντή, ως τώρα, 
του Ο.Π.Π.Ε.Θ., ως μέλος και εντεταλμένο εκκαθαριστή 
του Τομέα Πολτιστικού Αποθέματος. 

δ. Τον Δημήτριο Σαλπιστή, Δημοτικό Σύμβουλο 
Θεσσαλονίκης, τέως Αντιπρόεδρο του Δ.Σ. του 
Ο.Π.Π.Ε.Θ., ως μέλος. 

ε.Τον Βασίλειο Καλφόπουλο, τέως Δημοτικό Σύμβουλο 
Θεσσαλονίκης, τέως μέλος του Δ.Σ. του Ο.Π.Π.Ε.Θ., ως 
μέλος. 

3. Το Συμβούλιο Εκκαθάρισης ασκεί στο σύνολό της τη 
Διοίκηση και εκπροσώπιση του Ο.ΠΠΕΘ για τις ανάγκες 
της εκκαθάρισης του. 

4. Ως προς τη λειτουργία του Συμβουλίου Εκκαθάρισης, 
εφόσον δεν ορίζεται διαφορετικά με την παρούσα από¬ 
φαση, ισχύουν και εφαρμόζονται οι διατάξεις περίτων ορ¬ 
γάνων εκκαθάρισης των ανωνύμων εταιρειών. 

5.0 Εντεταλμένος εκκαθαριστής του Τομέα Διοίκησης 
και Έργων εκπροσωπεί νομίμως τον ΟΠΠΕΘ για τις ανά¬ 
γκες της εκκαθάρισης και προβαίνει σε όλες τις αναγκαί¬ 


ες ενέργειες για όλα τα θεμστα πλην αυτών που ανήκουν 
στον Τομέα Πολιτιστικού Αποθέματος. 

6.0 Εντεταλμένος εκκαθαριστής του Τομέα 
Πολιτιστικού Αποθέματος εκπροσωπεί νομίμως τον ΟΠ¬ 
ΠΕΘ για τις ανάγκες της εκκαθάρισης ως προς τα θέματα 
της Καλλιτεχνικής Διεύθυνσης που λειτουργούσε έως την 
31.12.1997 και ιδίως ως προς τον κινητό εξοπλισμό, τις 
καλλιτεχνικές συμβάσεις και τις εκδόσεις. Είναι επίσης 
αρμόδιος για όλα τα θέμα τα που σχετίζονται μετά κάθε εί¬ 
δους πολιτιστικά ή επικοινωνιακά έντυπα καθώς τα πνευ¬ 
ματικά ή συγγενικά δικαιώματα του ΟΠΠΕΘ. 

7. Σε περίπτωση διαφωνίας ως προς την υπαγωγή ενός 
ζητήματος στον Τομέα Διοίκησης και Έργων ή στον 
Τομέα Πολιτιστικού Αποθέματος οι δύο εντεταλμένοι εκ- 
καθαριστές συμπράττουν στην έκδοση των σχετικών 
πράξεων ή εισάγουν το ζήτημα στο Σύμβουλο εκκαθάρι¬ 
σης που αποφασίζει σχετικά. 

8. Ως προς τα ζητήματα που σχετίζονται με τη λειτουρ¬ 
γία, τη λήξη και εκκαθάριση της έκθεσης των Θησαυρών 
του Αγίου Όρους, ως νόμιμος εκπρόσωπος του υπό εκ¬ 
καθάριση ΟΠΠΕΘ και ως εντεταλμένος εκκαθαριστής ε¬ 
νεργεί το μέλος του Συμβουλίου εκκαθάρισης Δημήτρης 
Σαλπιστής αναπληρούμένος από το μέλος του 
Συμβουλίου Εκκαθάρισης Βασίλειο Καλφόπουλο. Η 
προηγούμενη παράγραφος ισχύει αναλογικά και για τα 
θέματα που σχετίζονται με την Έκθεση των Θησαυρών 
του Αγίου Όρους. 

9. Μεαπάφασητου Συμβουλίου Διαχείρισηςπου μπορεί 
να ληψθεί και δια περιφοράς ορίζονται οι αναπληρωτές 
των εντεταλμένων εκκαθαριστών. 

10. Ο Πρόεδρος του Συμβουλίου Εκκαθάρισης επο¬ 
πτεύει της εκκαθάρισης, μπορεί δε να συγκαλεί εκτάκτως 
το Συμβούλιο και να εισάγει σ’αυτό σποιοδήποτε θέμα 
σχετικά με τη διαδικασία, τους σκοπούς και τις ανάγκες 
της εκκαθάρισης. Ο Πρόεδροςτου Συμβουλίου μπορεί να 
ζητάκάθεαναγκαίοστοιχείοαπότους εντεταλμένους εκ- 
καθαριστές και νατό ελέγχει. 

11. Οι εντεταλμένοι εκκαθαριστές υποβάλλουν, μέσα 
σε είκοσι ημέρες από τη δημοσίευση της παρούσας, στο 
Συμβούλιο εκκαθάρισης Πρόγραμμα Εκκαθάρισης του 
Τομέα τους. Το Πρόγραμμα εγκρίνεται από το Συμβούλιο 
και κυρώνεται με κοινή απόφαση των Υπουργών ΠΕΧΩ- 
ΔΕ. Πολιτισμού και Μακεδονίας - Θράκης. 

12. Οι εντεταλμένοι εκκαθαριστές υποβάλλουν έκθεση 
για την πορεία εφαρμογής του προγράμματος εκκαθάρι¬ 
σης κάθε δεκαπέντε ημέρες σε συνεδρίαση του 
Συμβουλίου Εκκαθάρισης. Κάθε τροποποίηση του προ¬ 
γράμματος εκκαθάρισης εγκρίνεται από το Συμβούλιο και 
κυρώνεται από τους συναρμόδιους Υπουργούς. 

13. Τον Πρόεδρο του Συμβουλίου ως προς την σύγκλι¬ 
ση του Συμβουλίου σε συνεδρίαση και την διεύθυνση των 
εργσσιώντου αναπληρώνουν τα μέλη κατά τη σειρά του 
διορισμού τους. 

ΑΡΘΡΟ 2 

Μεταβίβαση περιουσιακών στοιχείων και άλλων 
δικαιωμάτων του ΟΠΠΕΘ στο ΛΑΘ 

1. Το διατηρητέο κτίριο επίτης οδού Θεοφίλου 13. στην 
Άνω Πόλη της Θεσσαλονίκης, μεταβιβάζεται από το νόμο 
(εδάφιο στ’ της παραγράφου 4 του άρθρου 1 του ν. 
2557/1997) και χωρίς άλλη διατύπωση στο Ελληνικό 
Δημόσιο που εκπροσωπείται εν προκειμένω από το 
Υπουργείο Πολτισμού κα: παραχωρείται από αυτό για τις 

ανάγκες στέγασης του ΑΑΘ. Ως τίτλος μεταγράφεται ο 
νόμος 2557/1997 (Α' 271) 

2. Στο ΛΑΘ, μόλις αυτό συγκροτηθεί με την προβλεπό- 
μενη στο άρθρο 1 παράγραφος 4 του νόμου 2557/1997 
προγραμματική σύμβαση, μεταβιβάζονται όλα τα αρχεια¬ 
κά υλικά και κάθε είδους τεχνολογικός εξοπλισμός που α¬ 
ποκτήθηκε από τον ΟΠΠΕΘ για λογαριασμό ή για τις ανά¬ 
γκες και τους σκοπούς του ΛΑΘ καθώς και το ιστορικό τυ¬ 
πογραφείο Νικολαϊδη ως σύνολο. Για την απόδειξη της 
μεταβίβασης αυτής υπογράφεται πρωτόκολλο με αναλυ¬ 
τική περιγραφή των μεταβιβαζόμενων πραγμάτων μεταξύ 
του εντεταλμένου εκκαθαριστή του Τομέα Πολιτιστικού 
Αποθέματος και του Προέδρου του Δ.Ι. του ΛΑΘ. 

ΑΡΘΡΟ 3 

Μεταβίβαση περιουσιακών στοιχείων και άλλων 
δικαιωμάτων του ΟΠΠΕΘ στο ΚΜΣΤ και το ΜΦΘ. 

1. Τα καλλιτεχνικά έργα και ο κάθε είδους τεχνολογικός 
εξοπλισμός που αποκτήθηκαν από τον ΟΠΠΕΘ για λογα¬ 
ριασμό του ΚΜΣΤ ή σχετίζονται με τις ανάγκες και τους 
σκοπούς του μεταβιβάζονται εκ του νόμου (άρθρο 2 πα¬ 
ράγραφος 1 εδάφιο δ’ του νόμου 2557/1997) στο ΚΜΣΤ. 
Για την απόδειξη της μεταβίβασης καταρτίζεται πρωτό¬ 
κολλο στο οποίο περιγράφονται αναλυπκά τα μεταβιβα¬ 
ζόμενα πράγματα και το οποίο υπογράφεται από τον ε¬ 
ντεταλμένο εκκαθαριστή του Τομέα Πολιτιστικού 
Αποθέματος και τον Πρόεδρο του Δ.Σ. του ΚΜΣΤ μέσα σε 
δέκα ημέρες από τον διορισμό του Προέδρου του Δ.Σ, 
του ΚΜΣΤ. 

2. Οι φωτογραφίες και κάθε είδους τεχνολογικός εξο¬ 
πλισμός που αποκτήθηκαν από τον ΟΠΠΕΘ για λογαρια¬ 
σμό του ΜΦΘ και σχετίζονται με τις ανάγκες και τους σκο¬ 
πούς του αποτελούν περιουσιακό στοιχείο του ΜΦΘ και 
μεταβιβάζονται στο ΝΠΙΔ με την επωνυμία ΚΜΣΤ για τις α¬ 
νάγκες του ΜΦΘ που λειτουργεί ως αυτοτελές τμήματου. 
εκ του νόμου (εδ. β της παρ.2 του άρθρου 2 του νόμου 
2557/1997) χωρίς άλλη διατύπωση. Για την απόδειξη της 
μεταβίβασης αυτής υπογράφεται πρωτόκολλο με αναλυ¬ 
τική περιγραφή των πραγμάτων μεταξύ αφενός μεντου ε¬ 
ντεταλμένου εκκαθαριστή του Τομέα Πολιτιστικού 
Αποθέματος αφετέρου δε των Προέδρων του ΔΣ του 
ΚΜΣΤ, και της Εφορείας του ΜΦΘ μέσα σε δέκα ημέρες 
από το διορισμό του τελευταίου. 

3. Στο ΚΜΣΤ μεταβιβάζονται έκτου νόμου (άρθρο 2παρ. 
1 εδάφιο δ νόμου 2557/1997) και χωρίς άλλη διατύπωση 
τα δικαιώματα και οι υποχρεώσεις του ΟΠΠΕΘ ως προς 
το κτίριο του πρώην εργοστασίου ΥΦΑΝΕΤ ιδιοκτησίας 
της Εθνικής Τράπεζας της Ελλάδος και προκειμένου να 
διαμορφωθεί ο χώρος στέγασης του ΚΜΣΤ. Στην από 

. προγραμματική σύμβαση μεταξύ ΟΠΠΕΘ και 

Εθνικής Τράπεζας της Ελλάδος στη θέση του ΟΠΠΕΘ υ¬ 
ποκαθίσταται πλήρως το Κ.Μ.Σ.Τ., αφού εκδοθεί η οικο¬ 
δομική άδεια και παραληφθεί η μελέτη συμπληρωμένη 
σύμφωνα με τις παρατηρήσεις του Υπουργείου 
Πολιτισμού και του Κ.Μ.Σ.Τ. 

4 . Στο ΚΜΣΤ μεταβιβάζονται χωρίς άλλες διατυπώσεις 
τα δικαιώματα του ΟΠΠΕΘ ως προς τη χρήση α) του δια¬ 
τηρητέου κτιρίου επί της οδού Αναγεννήσεως στη 
Θεσσαλονίκη, ιδιοκτησίας του Δήμου Θεσσαλονίκης που 
παραχωρήθηκε στον ΟΠΠΕΘ για τη στέγαση του ΜΦΘ 
(άρθρο 2 παρ.2 εδάφιο θ’ νόμου 2557/1997). β) Των χώ¬ 
ρων του ανακαινισμένου κτιρίου ιδιοκτησίας του 
Οργανισμού Σιδηροδρόμων Ελλάδας (ΟΣΕ) στη συμβολή 


των οδών Αριστοτέλους και Ερμού που είνσι αναγκαίοι για 
την προσωρινή στέγαση του Κ.Μ.Σ.Τ. και του Μ.Φ.Θ.. γ) 
Των χώρων του Οργανισμού Λιμένος Θεσσαλονίκης πσυ 
σχετίζονται με τη στέγαση τμημάτων ή δραστηριοτήτων 
του Κ.Μ.Σ.Τ. 

ΑΡΘΡΟ 4 

Μεταβίβαση περιουσιακών στοιχείων και άλλων 
δικαιωμάτων του ΟΠΠΕΘ στο ΚΘΒΕ και τηνΟΔΘ 

1. Εξοπλισμοί, σκηνικά, κοστούμια, και κάθε είδους πε¬ 
ριουσιακό στοιχείο που αποκτήθηκε από τον ΟΠΠΕΘ για 
λογαριασμό της ΟΔΘ ή σχετίζεται με τις ανάγκες και τους 
σκοπούς της μεταβιβάζεται έκτου νόμου (άρθρο 3 παρ. 6 
εδάφιο ε’ νόμου 2557/1997) στο ΝΠ!Δ με την επωνυμία 
ΚΘΒΕ για την ΟΔΘ που λειτουργεί ως αυτοτελές τμήμα 
του. Γ ια την απόδειξη της μεταβίβασης αυτής υπογράφε¬ 
ται πρωτόκολλο, με αναλυτική περιγραφή των μεταβιβα¬ 
ζόμενων πραγμάτων, μεταξύ αφενός μεν του εντεταλμέ¬ 
νου εκκαθαριστή του Τομέα Πολιτιστικού Αποθέματος α¬ 
φετέρου δε του Προέδρου του Δ.Σ. του ΚΘΒΕ και του 
Προέδρου της Εφορείας της ΟΔΘ μέσα σε δέκα ημέρες 
από το διορισμό του τελευταίου. 

2. Κάθε είδους συμβατικά ή νόμιμα δικαιώματα του ΟΠ- 
ΠΕ© επί του Θεάτρου και γενικότερα του κτιρίου της 
Εταιρείας Μακεδονικών Σπουδών, επί του Θεάτρου 
Αυλαία (ιδιοκτησίαςτης ΧΑΝΘ) επίτου Θεάτρου Δάσους, 
επί των χώρων της ανακαινισμένης Μονής Λαζαριστών 
στη Σταυρούπολη Θεσσαλονίκης και επί του λεγομένου 
Βασιλικού Θεάτρου μεταβιβάζονται στο ΚΘΒΕ. Ως νόμι¬ 
μος τίτλος ισχύει η παρούσα απόφαση. Στη θέση του ΟΠ¬ 
ΠΕΘ ένανπ παντός αντισυμβαλλομένου, παντός τρίτου 
και κάθε αρχής υποκαθίσταται το ΚΘΒΕ. 

Ως προς τους χώρους ιδιοκτησίας του ΚΘΒΕ ή του 
Ελληνικού Δημοσίου η ρύθμιση της παραγράφου αυτής 
έχει το νόημα της παραίτησης του ΟΠΠΕΘ από τυχόν 
συμβατικά του δικαιώματα υπέρ του ΚΘΒΕ και των σκο¬ 
πών του (συμπεριλαμβανομένης και της λειτουργίας της 
ΟΔΘ και της Δραματικής του Σχολής). 

Ως προς τη συνεχιζόμενη εργολαβία κατασκευής του 
λεγομένου Βασιλικού Θεάτρου ισχύουν οι ρυθμίσεις του 
άρθρου 8 

Τα κάθε είδους δικαιώματα του ΟΠΠΕΘ επί του ανοι¬ 
κτού θεάτρου και των κλειστών χώρων του στο Νταμάρι 
της Τριανδρίας μεταβιβάζονται στο Υπουργείο 
Πολιτισμού το οποίο μπορεί να τα ασκεί και δια του 
Κ.Θ.Β.Ε. 

ΑΡΘΡΟ 5 

Μεταβίβαση περιουσιακών στοιχείων και άλλων 
δικαιωμάτων του ΟΠΠΕΘ στοΦΚΘ και το ΜΚΘ 

1. Η κυριότητα του κινηματογράφου ΟΛΥΜΠίΟΝ (συ¬ 
μπεριλαμβανομένων όλων των χώρων ιδιοκτησίας του 
ΟΠΠΕΘ) μεταβιβάζεται εκ του νόμου (άρθρο 4 πσρ.1 ε¬ 
δάφιο ατού νόμου 2557/1997) και χωρίς άλλες διατυπώ¬ 
σεις στο ΝΠΙΔ με την επωνυμία “Φεστιβάλ 
Κινηματογράφου Θεσσαλονίκης". Ως τίτλος μεταγράφε¬ 
ται 0 νόμος 2557/1997 (Α 2371). 

Τυχόν δικαιώματα του ΟΠΠΕΘ για χρήση του χώρου 
αυτού μεταβιβάζονται επίσης στο ΦΚΘ. 

2. Κάθε είδους δικαιώματα του ΟΠΠΕΘ ως προς την 
χρήση κτιρίων (ιδίως στο χώρο του Λιμένος 
Θεσσαλονίκης και στο ανακαινισμένο κτίριο ιδιοκτησίας 
του ΟΣΕ στην συμβολή των οδών Αριστοτέλους και 

Εμ υου) που συνδέονται με τη στέγαση και λειτουργία του 
ΜΚΘ μεταβιβάζονται χωρίς άλλη διατύπωση στο ΝΠΙΔ με 
την επωνυμία ΦΚΘ για τις ανάγκες του ΜΚΘ. Για τα θέμα¬ 
τα αυτά στη θέση του ΟΠΠΕΘ έναντι του Οργανισμού 
Λ.μένος Θεσσαλονίκης, του Ελληνικού Δημοσίου, του 
Οργανισμού Σιδηροδρόμων Ελλάδας, κάθε άλλου συμ¬ 
βαλλόμενου, κάθε τρίτου και κάθε αρχής, υποκαθίσταται 
το ΝΠΙΔ με την επωνυμία ΦΚΘ (ΜΚΘ). 

3. Η κυριότητα ή άλλα δικαιώματα επί διαφόρων συλλο¬ 
γών κινηματογραφικών ειδών, μηχανών, εξαρτημάτων, 
προθηκών, εντύπων, βιβλίων, αφισών, γιγαντοαφισών, κι¬ 
νηματογραφικού διαφημιστικού υλικού, φωτογραφιών, 
κινηματογραφικών ταινιών με υπόθεση ή ντοκιμαντέρ, βι¬ 
ντεοκασετών, δίσκων και 00$ μουσικής κινηματογράφου, 
μαγνητοταινιών ή άλλων συναφών ανπκειμένων που απέ¬ 
κτησε ο ΟΠΠΕΘ για τη δημιουργία, συγκρότηση και λει¬ 
τουργία του ΜΚΘ ή σχετίζονται με τις ανάγκες και τους 
σκοπούς του μεταβιβάζονται εκ του νόμου (άρθρο 4 
παρ.2εδάφιο γ νόμου 2557/1997} στο ΦΚΘ (Τμήμα ΜΚΘ). 
Προς απόδειξη της μεταβίβασης αυτής υπογράφεται 
πρωτόκολλο με αναλυτική περιγραφή των μεταβιβαζομέ- 
νων πραγμάτων μεταξύ αφενός μεντου εντεταλμένου εκ- 
καθαριστή του Τομέα Πολιτιστικού Αποθέματος, αφετέ¬ 
ρου δετού Προέδρουτης Διοικούσας Επιτροπήςτου ΜΚΘ 
μέσα σε δέκα ημέρες από το διορισμό του τελευταίου. 

ΑΡΘΡΟ 6 

Γ ενικοί κανόνες για τις σχέσεις του υπό εκκαθάριση 
ΟΠΠΕΘ με τους πολιτιστικούς θεσμούς 

1. Στο πλαίσιο της εκκαθάρισης υποχρέωση του ΟΠ¬ 
ΠΕΘ είναι η υποστήριξη της στέγασης, της συγκράτησης 
και της λειτουργίας των νέων πολιτιστικών θεσμών που 
προέκυψαν από τη δράση του ΟΠΠΕΘ και ιδρύθηκαν με 
το Νόμο 2557/1997, του ΚΘΒΕ, της Κρατικής Ορχήστρας 
Θεσσαλονίκης, του Κρατικού Ωδείου Θεσσαλονίκης, των 
εντευκτηρίων και εργαστηρίων που ιδρύθηκαν από τον 
ΟΠΠΕΘ σε συνεργασία με την Τοπική Αυτοδιοίκηση και 
των υπαρχόντων έγκυρων και αντιπροσωπευτικών πολιτι¬ 
στικών φορέων κάθε μορφής (ΝΠΔΔ. Κρατικών ΝΠΙΔ, 
Ιδρυμάτων, Σωματείων, Αστικών μη Κερδοσκοπικών 
Εταιρειών). 

2. Γ ια την εδραίωση του σκοπού αυτού και τις ανάγκες 
της εκκαθάρισης ο ΟΠΠΕΘ παρέχει χώρους στέγασης, 
παραχωρεί εξοπλισμό ή άλλα κινητά περιουσιακά του 
στοιχεία, διευκολύνει τη λειτουργία των φορέων αυτών με 
όσο προσωπικό του ΟΠΠΕΘ εξακολουθεί να προσφέρει 
τις υπηρεσίεςτουγιατις ανάγκες της εκκαθάρισης και γε¬ 
νικά προβαίνει σε όλες τις αναγκαίες σχετικές ενέργειες. 

3. Στο πρόγραμμα εκκαθάρισης και των δύο τομέων πε¬ 
ριλαμβάνεται ως ιδιαίτερο κεφάλαιο η παραχώρηση στοι¬ 
χείων της κινητής περιουσίας του ΟΠΠΕΘ γιαταν εξοπλι¬ 
σμών των πολιτιστικών φορέων. 

4. Στις προηγούμενες παραγράφουςτου άρθρου αυτού 
εμπίπτουν και οι υπηρεσίες του Υπουργείου Πολιτισμού 
που εδρεύουν στην Μακεδονία και Θράκη και ιδίως η 
Εφορείες Προϊστορικών και Κλασσικών Αρχαιοτήτων, οι 
Εφορείες Βυζαντινών Αρχαιοτήτων και το Μουσείο 
Βυζαντινού Πολιτισμού, οι Εφορείες Νεωτέρων 
Μνημείων και οι Γραμματείες του Βαλκανικού και του 
Παραευξείνιου Δικτύου Πόλεων και Τεχνών. 

5. Τα πνευματικά ή άλλα συναφή δικαιώματα του 
Οργανισμού μεταβιβάζονται με πράξεις του εντεταλμέ¬ 
νου εκκαθαριστή του Τομέα Πολιτιστικού Αποθέματος 


που εγκρίνονται από το Σύμβουλο εκκαθάρισης και κυ¬ 
ρώνονται από τον Υπουργό Πολιτισμού, ανάλογα μετο α¬ 
ντικείμενο και το περιεχόμενό τους στο ΛΑΘ, το ΦΚΘ (συ¬ 
μπεριλαμβανομένου και του ΜΚΘ), στο ΚΘΒΕ (συμπερι- 
λαμβανομένης και της ΟΔΘ), στο ΚΜΣΤ 
(συμπεριλαμβανομένων όλων των τμημάτων του) ή στο 
Ελληνικό Κέντρο Κινηματογράφου ή στο Ελληνικό 
Κέντρο Βιβλίου ή απευθείας στο Υπουργείο Πολιτισμού. 

ΑΡΘΡΟ 7 

Μεταβίβαση κυριότητας επί ανακαινισμένων κτιρίων της 
Άνω Πόλης Θεσσαλονίκης από τον ΟΠΠΕΘ 
σε πολιτιστικούς και άλλους φορείς 

Η κυριότητα των ανακαινισμένων κτιρίων της Άνω 
Πόλης που βρίσκονται στην ιδιοκτησία του Ο.Π.Π.Ε.Θ. με¬ 
ταβιβάζεται στο ελληνικό δημόσιο και διατίθεται με κοινή 
απόφαση των Υπουργών ΠΕΧΩΔΕ, Πολιτισμού και 
Μακεδονίας' Θράκης για τη στέγαση Υπηρεσιών ή σημα¬ 
ντικών πολιτιστικών φορέων ή αντιπροσωπειών ή γραφεί¬ 
ων Διεθνών Οργανισμών (Ευρωπαϊκή Ένωση, ϋΝΕΒΟΟ, 
Συμβούλιο της Ευρώπης κ.λπ) ή άλλων συναφών φορέων. 

ΑΡΘΡΟ 3 

Κανόνες που διέπουν τη σχέση του υπό εκκαθάριση 
ΟΠΠΕΘ με τους αναδόχους εκτέλεσης έργων, 
αναδοχους εκτέλεσης μελετών, τεχνικούς 
υπευθύνους των έργων και κυρίους των έργων 

1. Τα δικαιώματα του ΟΠΠΕΘ επί μελετών που έχουν εκ¬ 
πονηθεί ή εκπονούνται για την εκτέλεση τεχ/ικών έργων 
(αρχιτεκτονικές και άλλες μελέτες) μεταβιβάζονται με 
πράξη ταυ εκκαθαριστή του Τομέα Διοίκησης και Έργων 
που εγκρίνεται από το Συμβούλιο Εκκαθάρισης και κυρώ¬ 
νεται από τον Υπουργό ΠΕΧΩΔΕ στους κυρίους των αντι¬ 
στοίχων έργων. 

Οι υποχρεώσεις του ΟΠΠΕΘ διακανονίζονται κστά τη 
διάρκεια και τη διαδικασία της εκκαθάρισης. 

1. Οι εργολαβίες που εγκαταστάθηκαν με βάση συμβά¬ 
σεις ανάθεσης του έργου, που συνήφθησαν μεταξύ του 
ΟΠΠΕΘ και του αναδόχου του έργου, συνεχίζονται κατά 
τη διάρκεια της εκκαθάρισης. Στους χώρους πού διαμορ¬ 
φώθηκαν ή διαμορφώνονται εγκαθίστανται οι ιδιοκτήτες 
των χώρων ή όσοι έχουν συμβατικό ή νόμιμο δικαίωμα 
χρήσης τους. Τα σχετικά ζητήματα ρυθμίζονται ανά έργο 
και με απόφαση των Υπουργών ΠΕΧΩΔΕ, Πολιτισμού και 
Μακεδονίας - Θράκης. Οι υποχρεώσεις του ΟΠΠΕΘ προς 
τους αντισυμβαλλομένους διακανονίζονται κατά τη διάρ¬ 
κεια και τη διαδικασία της εκκαθάρισης. 

2. Στην από 10.5.1996 ειδική προγραμματική σύμβαση 
μεταξύ ΟΠΪΊΕΘ, Οργανισμού Ρυθμιστικού Σχεδίου και 
Προστασίας Περιβάλλοντος Θεσσαλονίκης και 
Οργανισμού Λιμένος Θεσσαλονίκης ως προς την μελλο¬ 
ντική χρήση των χώρων που διαμορφώνονται και τη λει¬ 
τουργία της σύμβασης μετά την ολοκλήρωση των έργων, 
στη θέση του ΟΠΠΕΘ υποκαθίσταται το Υπουργείο 
Πολτισμού. 

ΑΡΘΡΟ 9 

Το προσωπικό του ΟΠΠΕΘ. 

1. Κάθε είδους σύμβαση εργασίας μεταξύ του ΟΠΠΕΘ 
και εργαζομένων σε αυτόν υπό οποιαδήποτε ιδιότητα λή¬ 
γει από 1.1.1998. 

2. Το Συμβούλιο εκκαθάρισης με πρόταση των εντεταλ¬ 
μένων εκκαθαριστών συνάπτει συμβάσεις ορισμένου 

χρόνου με το απολύτως αναγκαίο για την εκκαθάριση 
προσωπικό. Ο χρόνος λήξης των συμβάσεων αυτών κλι¬ 
μακώνεται μέχρι τη λήξη της εκκαθάρισης. 

ΑΡΘΡΟ 10 

Συμβάσεις έργου ή έμμισθης εντολής 
Οι ρυθμίσεις του άρθρου 9 ισχύουν αναλογικά και στις 
περιπτώσεις των συμβάσεων έργου ή έμμισθης εντολής. 

ΑΡΘΡΟ 11 

Διάρκεια της εκκαθάρισης 

Η διαδικασία της εκκαθάρισης λήγει την 31.8.1998. 
Παράταση μπορεί να δοθεί μόνο αν αυτό είναι απολύτως 
αναγκαίο με κοινή απόφαση των ιδίων Υπουργών. 

ΑΡΘΡΟ 12 

Ακροτελεύτια διάταξη 

1 .Κάθε διαταξη νόμου που εμπίπτει στο πεδίο της νομο¬ 
θετικής εξουσιοδότησης η οποία έχει παρασχεθεί με την 
έκδοση της απόφασης αυτής και είναι αντίθετη προς τις 
διατάξεις της παρούσας κσταργείται. 

2. Η απόφαση αυτή ισχύει από 1.1.1998 
Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 20 Ιανουάριου 1998 

ΟΙ ΥΠΟΥΡΓΟΙ 

ΠΕΡΙΒ,ΝΤΟΣ. ΧΩΡΟΤΑΞΙΑΣ 4 ΔΗΜ ΕΡΓΩΝ ΠΟΛΙΤΙΣΜΟΥ 

ΚΩΣΤΑΣ ΛΑΛ1ΩΤΗΣ ΕΥΑΓ. ΒΕΝΙΖΕΛΟΣ 

ΜΑΚΕΔΟΝΙΑΣ ΘΡΑΚΗΣ 

ΦΙΛ. ΠΕΤΣΜΝΙΚΟΣ 
-♦- 

Αριθ. ΥΠΠΟ/ΔΙΟΙΚ,'Β/1635 (4) 

Διορισμός μελών του Δ.Σ. του Κ.Θ.Β.Ε.. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις των αρ. 2, 3 και 4 του Ν. 2273/94 (ΦΕΚ 
233/Α/27.12.94) «Εθνικό Θέατρο, Κρατικό Θέατρο Βορ. 
Ελλάδος και άλλες διατάξεις». 

2. Την από 30.6.97 έγγραφη παραίτηση του Δημητρίου 
Σιμώτα, από τη θέση του Αντιπροέδρου του Δ.Σ. του 
Κ.Θ.Β.Ε. και την από 25.8.97 έγγραφη παραίτηση του 
Απόστολου Βέττα από τη θέση του Προέδρου του Δ.Σ. 
του Κ.Θ.Β.Ε. 

3. Τις παραιτήσεις του Προέδρου και των μελών του 
Δ.Σ. του Κ.Θ.Β.Ε. που υπεβλήθησαν προφορικά, κατά την 
αριθμ. 37/26.5.97 συνεδρίαση αυτού, παρουσία του 
Υπουργού και του Γεν. Γραμματέα του ΥΠΠΟ. 


4. Την από 30.12.1997 πρόταση και υπόδειξη του 
Σωματείου Ελλήνων Ηθοποιών. 

5. Την από 12.1.1998 υπόδειξη της Εταιρείος Ελλήνων 
Θεατρικών Συγγραφέων, αποφασίζουμε: 

1. Αποδεχόμαστε τις παραιτήσεις του Προέδρου, 
Αντιπροέδρου και των μελώντου Διοικητικού Συμβουλ,ου 
του Κρατικού Θεάτρου Βορείου Ελλάδος και διορίζουμε 
ως μέλη του ανωτέρω Διοικητικού Συμβουλίου, μετριετή 
θητεία, τους κατωτέρω, ως εξής: 

α. Δημήτριο Σαλπιστή, Αντιπρόεδρο του Δ.Σ. του 
ΟΠΓιΕ, Δημοτικό Σύμβουλο τ. Αντιδήμαρχο Πολιτισμού, 
ως Πρόεδρο. 

β. Δημήτριο Ιακωβίδη, Καθηγητή Πανεπιστημίου 
Θεσσαλονίκης, ως Αντιπρόεδρο. 

γ. Καλλιόπη Μακρίδου, Δικηγόρο, Δρ. Νομικής, 
Επίκουρο Καθηγήτρια Νομικής Σχολής Πανεπιστημίου 
Θεσσαλονίκης, 
δ. Ζωή Λάσκαρη, Ηθοποιό, 
ε. Ρήγα Αξελό, ηθοποιό- εκπρόσωπο του ΣΕΗ. 
στ. Αιμιλία Υψηλάντη, Ηθοποιό (που υποδείχθηκε από 
το ΣΕΗ). 

ζ. Βαγγέλη Γκούφα, θεατρικό συγγραφέα (που υποδεί¬ 
χθηκε από την ΕΕΘΣ). 

2. Η κατά συνεδρίαση αποζημίωση των μελών του ανω¬ 
τέρω Δ.Σ. και μέχρι του αριθμού των τεσσάρων (4) συνε¬ 
δριάσεων το μήνα καθορίζεται κατά παρέκκλιση των δια¬ 
τάξεων του ν. 1256/82 και Ν. 2470/97, ως εξής: 

Προέδρου: 75.000 δρχ. 

Μελών:40.000 δρχ. 

Γ ραμματέως: 40.000 δρχ. 

Το Δ.Σ. μπορεί να πραγματοποιεί και περισσότερες των 
4 συνεδριάσεων το μήνα, χωρίς αποζημίωση. 

3. Στα μέλη του Δ.Σ. που διαμένουν εκτός Θεσ/νίκης και 
μετέχουν στις συνεδριάσεις αυτού, θα καταβάλλονται τα 
έξοδα μετακίνησης και παραμονής τους βασει νομίμων 
παραστατικών στοιχείων. 

Η σχετική πίστωση θα βαρύνει τον προϋπολογισμό του 
ΚΘΒΕ, ο οποίος επιχορηγείται από τον τακτικό προϋπο¬ 
λογισμό του ΥΠΠΟ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα. 14 Ιανουάριου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ.-Τ.Κ. 546 55 (031)423 956 
5225 713 ΠΕΙΡΑΙΑΣ 4136 402 

5249 547 Νικιχτα 6-8 Τ.Κ 185 31 4171 307 

5239 762 ΠΑΤΡΑ (061)271 249 

5248 141 Κορίνθου 327 Τ.Κ. 262 23 224 581 

5248 188 ΙΩΑΝΝΙΝΑ 

5248 785 Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

5248 320 Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά Βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 

δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 

» 

3.500 

>► 

Γ' (Διορισμοί, απολύσεις κ.λπ. Δημ. Υπαλλήλων) 

15.000 


750 

»» 

Δ' (Απαλλοτριώσεις, πολεοδομία κ.λπ.) 

70.000 


3.500 

>1 

Αναπτυξιακών Πράξεων (Τ.Α.Π.Σ.) 

30.000 

» 

1.500 


Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

Μ 

750 

>1 

Παράρτημα ( Πίνακες επιτυχόντων διαγωνισμών κ.τλ.) 

5.000 

Μ 

250 

Μ 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

■> 

500 

»» 

Ανωτάτου Ειδικού Δικαστηρίου (Α.Ε.Δ.) 

3.000 

.. 

150 


Προκηρύξεων Α.Σ.Ε.Π. 

10.000 

» 

500 


Ανωνύμων Εταιρειών & Ε.Π.Ε. 

250.000 

1 * 

12.500 

» 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 

» 

12.500 



* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να οτέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σέ συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























